b'\n_START_ARTICLE_\nRudolf Julius Emmanuel Clausius\n_START_SECTION_\n\xc5\xbdivljenje in delo\n_START_PARAGRAPH_\nClausius je leta 1844 diplomiral na Univerzi v Berlinu, doktoriral pa leta 1848 na univerzi v Halleju, Nem\xc4\x8dija. Pou\xc4\x8deval je v Berlinu, Z\xc3\xbcrichu, W\xc3\xbcrzburgu in Bonnu._NEWLINE_V letu 1870 je Clausius organiziral sanitetne enote v francosko-pruski vojni. V bitki je bil ranjen, kar mu je pustilo trajne posledice. Za svoje zasluge je bil odlikovan z \xc5\xbeeleznim kri\xc5\xbecem._NEWLINE_\xc5\xbdena Adelheid Rimpham je leta 1875 umrla ob porodu sedmega otroka. Po tem je nadaljeval s pou\xc4\x8devanjem, ob skrbi za \xc5\xa1est otrok pa mu je ostalo manj \xc4\x8dasa za dejavno znanstveno raziskovanje.\n_START_SECTION_\nNagrade\n_START_PARAGRAPH_\nLeta 1879 je za svoje znanstvene dose\xc5\xbeke prejel Copleyjevo medaljo Kraljeve dru\xc5\xbebe iz Londona.\n_START_SECTION_\nPoimenovanja\n_START_PARAGRAPH_\nPo njem se imenuje krater Clausius na Luni in asteroid glavnega pasu 29246 Clausius.'